Wanderlust
 Η Μπιορκ περιέγραψε το "Wanderlust" ως την ψυχή του Volta και έχει πει οτι το τραγούδι μιλάει "για την κατάσταση, στην οποία ψαχνεις για κάτι, σχεδόν γνωρίζοντας οτι δεν πρόκειται να το βρεις ποτέ" και οτι κοροϊδεύει τη δίψα της για "κάτι νέο".Σε συνέντευξή της για το περιοδικό Harp είπε: «Τα πράγματα περιστρέφονται σε κύκλους. Το 'Wanderlust' για παράδειγμα είναι κατά κάποιον τρόπο η συνέχεια του 'Hyperballad'». Το μουσικό βίντεο σκηνοθετήθηκε από τους Isaiah Saxon και Sean Hellfritsch από την Encyclopedia Pictura στη Νέα Υόρκη. Έγινε δαθέσιμο σε 2D και 3D εκδοχές και χρησιμοποιήθηκαν μινιατούρες, CGI εφέ, αληθινά ακροβατικά σε green screen και μαριονέτες. Χρειάστηκαν εννέα μήνες για την ολοκλήρωσή του και απαιτούνταν στήσιμο ενός 3d συστήματος κάμερας. Τα pillarboxes του έχουν στρογγυλεμένες άκρες, κάτι αρκετά ασυνήθιστο. Έκανε πρεμιέρα στο Yahoo Music στις 31 Μαρτίου 2008. Στο βίντεο, μια αγέλη από γιακ είναι συνωστισμένη σε μια όχθη ποταμού. Η Μπιορκ εμφανίζεται να φοράει μια αρχαία Μογγολική στολή ανάμεσά τους. Στη συνέχεια οδηγεί την αγέλη πλέοντας στο ποτάμι πάνω σε ένα από τα γιακ. Ένας προσωπικός δαίμονας εμφανίζεται από το σακίδιό της και προσπαθεί να της επιτεθεί. Σε όλο το βίντεο προσπαθεί να τον αποβάλλει από πάνω της. Τελικά, ένας θεός αλλάζει τη ροή του ποταμού, δημιουργώντας ένα καταρράκτη. Η Μπιορκ φτάνει στο χείλος του και πέφτει, ενώ τα χέρια του θεού την πιάνουν και τη σώζουν από το δαίμονα.Στην εισαγωγή του βίντεο ακούγονται κόρνες λιμανιού, από το κλείσιμο του προηγούμενου τραγουδιού "Earth Intruders". Το βίντεο κέρδισε στις κατηγορίες Best Art Direction, Best Alternative/Indie Video και Video Of The Year στα UK Music Video Awards 2008, ενώ ήταν επίσης υποψήφιο στην κατηγορία Best Special Effects. Ονομάστηκε επίσης Βίντεο της Χρονιάς από τα DA&D Awards και το περιοδικό SPIN. Το περιορισμένης έκδοσης "multiformat" box set του "Wanderlust" κυκλοφόρησε στις 30 Ιουνίου 2008. Περιελάμβανε πέντε χρωματιστούς φακέλους, τον ένα μέσα στον άλλον με στίχους του τραγουδιού. Στο εσωτερικό του ο τελευταίος είχε δύο χάρτινους φακέλους με δύο δίσκους βινυλίου, ο καθένας με ένα τραγούδι σε κάθε πλευρά του. Τα ίδια τραγούδια περιελάμβανε και το CD μέσα σε μικρότερο χάρτινο φάκελο, ενώ το DVD είχε το μουσικό βίντεο σε 2D και 3D, αλλά και ένα βίντεο από τα γυρίσματα. Επίσης, το σετ περιελάμβανε αυτοκόλλητα από το μουσικό βίντεο, φωτογραφίες και γυαλιά 3D. Πλευρά 1-A. "Wanderlust" (Matthew Herbert Remix) Πλευρά 1-B. "Wanderlust" (Mark Stent Mix Πλευρά 2-A. "Wanderlust" (Ratatat Remix) Πλευρά 2-B. (Mark Stent Instrumental) "Wanderlust" (Matthew Herbert Remix) "Wanderlust" (Mark Stent Mix) "Wanderlust" (Ratatat Remix) "Wanderlust" (Mark Stent Instrumental) "Wanderlust" (3D Music video) "Wanderlust" (2D Music video) "Making Of"
Το Wanderlust είναι τραγούδι της Ισλανδής μουσικού Μπιορκ. Κυκλοφόρησε ψηφιακά στις 7 Απριλίου 2008, ως το τέταρτο σίνγκλ από το έκτο στούντιο άλμπουμ της, Volta (2007). Η παραγωγή έγινε εξ' ολοκλήρου από τη Μπιορκ και οι στίχοι γράφτηκαν από την ίδια και τον ποιητή Sjón. Με δύο μήνες καθυστέρηση κυκλοφόρησε και η φυσική εκδοχή του "Wanderlust", η οποία ήταν (όπως και όλα τα σινγκλ του Volta) ένα box set με δίσκους βινυλίου, CD, DVD και άλλα περιεχόμενα.